Rezumatul Studiului 13 - Administrarea creştină – privilegiu şi responsabilitate

1. **Evlavia. Psalmii 4:3.**
	* Evlavia înseamnă a iubi profund pe Dumnezeu şi pe aproape şi a o manifesta în faptele noastre de zi cu zi.
	* Aşa cum vedem din exemplul lui Iov, o viaţă evlavioasă este ceva care vine din interiorul persoanei sfinţite. Nu depinde de circumstanţe externe.
	* Administrarea creştină este, de fapt, o expresie a vieţii de evlavie. Ne exprimăm credinţa prin ceea ce facem şi prin ceea ce nu facem.
2. **Mulţumirea. Evrei 13:5.**
	* O viaţă evlavioasă nu este sinonimă cu bogăţia. Dar, însoţită de mulţumire, este o mare sursă de bogăţii spirituale.
	* A ne mulţumi cu ceea ce avem înseamnă a ne lăsa în mâinile Celui Preaînalt. A trăi în pacea şi liniştea oferite de dulcea încredere în Dumnezeu.
	* Dumnezeu doreşte administratori fericiţi : „Bucuraţi-vă totdeauna în Domnul! Iarăş zic: Bucuraţi-vă! !” (Filipeni 4:4).
3. **Încrederea. Proverbe 3:5**
	* Un administrator al lui Dumnezeu trebuie să Îl lase pe El să ia deciziile. Trebuie să se încreadă pe deplin în înţelepciunea divină şi nu în cea proprie.
	* Încrederea şi fidelitatea merg mână în mână. Încrederea noastră în Dumnezeu se manifestă mergând prin credinţă şi ascultând de Dumnezeu în fiecare clipă.
4. **Influenţa noastră. Matei 5:16.**
	* Administrarea noastră se evidenţiază în faţa familiei noastre, a comunităţii noastre, a lumii şi a universului (1 Corinteni 4:9).
	* Prin felul în care ne trăim credinţa influenţăm mintea şi inima celor ce ne înconjoară. Tit 2:7.
	* Suntem lumina lumii în măsura în care Lumina se reflectă în vieţile noastre (Ioan 8:12)
5. **Evaluarea. Matei 25:21**
	* Viaţa noastră este doar anticamera vieţii veşnice. Suntem peregrini aici, învăţăm zi de zi să-L slujim mai bine pe Domnul nostru.
	* Cei care, ca administratori credincioşi, am reflectat în viaţa noastră ceea ce Isus ne-a cerut, vom primi coroana. Nu prin meritele noastre, ci prin ale Lui: „Prin har sunteţi mântuiţi” (Efeseni 2:8).